Järgnev saade on valminud tänu J. Meyer'i sõprade-partnerite toele.
Kui ma paneksin oma ajagraafikus Jumala esimeseks,
siis kõik muu laabub iseenesest, sest Jumal võitleb minu lahinguid.
IGAPÄEVAELU RÕÕMUD
Avame Laulud 27:4.
Ma ei liialda öeldes, et see kirjakoht muutis mu elu.
Elumuutev kirjakoht.
Seda seetõttu, et olin aastaid otsinud,
mida Jumal saaks minu heaks teha, kuid mitte Tema enda pärast.
Pole õige minna Jumala ette vaid oma vajaduste nimekirjaga,
seejuures unustamata, kes Ta on tegelikult.
Peame otsima Jumala palet, mitte üksnes Ta kätt.
Tema palet otsides õnnistab Ta meid alati.
Pelgalt õnnistuste otsimine on solvav.
"Ühte ma olen palunud Issandalt; seda ma üksnes nõuan.."
See üks asi ületab tähtsuselt kõik teised.
"Ühte ma olen palunud Issandalt; seda ma üksnes (püsivalt) nõuan,
et ma saaksin asuda Issanda kojas (Tema ligiolus) kogu oma eluaja
ning tähele panna Issanda leebust (sulnist köitvust ja südamlikkust)
ja mõtiskleda (arutleda ja mediteerida) tema templis."
Laiendatud tõlge on veidi pikk, seega loen teile King James'i tõlkest.
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja."
Vaid see üks asi.
Peaksin teile üsna pika eelloo rääkima,
kuidas Jumal mind selle kirjakohaga puudutas.
Tollal ma küll jutlustasin ning mul oli teenistus,
kuid ma polnud õnnelik ega rahul.
Minu elus oli ärevust ja rahutust,
sest töötasin innukalt igasuguste seminaride kallal.
Karjusin Vaenlase peale, kuid Ta valitses siiski minu elus.
Olen nii õnnelik, et Jumal on piisavalt kannatlik,
et oodata mil me kasvame ning saame küpseks.
Jumal näitas mulle minu elu pinnapealsust.
Pidin Temas sügavamale minema.
Põhiliselt juhindusin enda tunnetest ega saanud Jumalaga lähedasemaks.
Kui paljud mõistavad, et kui tahad Jumalat avastada,
siis pead hülgama selle, mida tead või oled mõtled?
Pead ületama selle, mida tahad või tunned.
Kui sa ei tunne palves Jumala ligiolu, ei tähenda see, et Ta pole kohal.
Usume parem Jumala Sõna ja õpime seda Kuradi vastu kasutama.
Kui Ta ütleb, et Jumalat pole Tema ligioluta kohal,
siis saad teda nimetada valetajaks, sest Jumala Sõna on tõde.
Ma siis võitlesin eneses vaikse aja pärast Jumalaga.
Ma ei saanud kuidagi sellega raja peale.
Kuulasin jutlusi nagu teie täna,
kus õhutatakse seda kodus praktiseerima.
Läksin koju ja proovisin, jäin magama ja mul oli igav,
sest ma ei teadnud, mida täpselt teha.
Sama stsenaarium, mis paljude elus esineb.
Ühel hetkel Jumal lihtsalt ütles..
Olen teiega aus, sest Ta ütles mulle,
et Tema tööd tehes ma ei jää ellu,
kui ma ei õpi, kuidas esmalt võtta Tema jaoks aega.
Olen kindel, et ma ei oleks jäänud füüsiliselt ellu.
Kurat vihkab kõiki, kes soovivad midagi head teha.
Kristlaseks saades ei tee ta sulle elamist kergeks,
kuid pead meeles pidama, et sul on rohkem võimu kui tal.
Luuka 10:19:
"Vaata, ma olen andnud teile meelevalla kõndida madude ja skorpionide peal
ja vaenlase kogu väe peal ja miski ei tee teile iial kahju."
Sul on Kuradist rohkem väge, sest Jumal on sinu poolel.
Kui paljud teist usuvad seda?
Psalm 27 peituv tõde on mulle eluliselt oluline.
Eluliselt oluline tähendab, et sa ei saa selleta elada.
Jumal õpetas mulle midagi minu onu läbi, kellel oli stimulaator.
Ma ei tea, kuidas need tänapäeval töötavad,
kuid tol ajal pidi seda iga nädal laadima.
Ühel päeval helistasin tädile ja kutsusin neid lõunasöögile.
Tädi vastus oli eitav, sest onu pidi enda stimulaatorit laadima.
Ütlesin selle peale: "Ehk ta võib seda ka hiljem teha?"
Ma lihtsalt ei saanud aru.
Tädi ärritus korralikult selle peale, öeldes:
"Ta ei saa seda hiljem teha. Ta võib muidu surra."
Jumal rääkis mulle selle olukorra läbi,
et kui ma ei otsi Teda kõigest muust esimesena,
või pane Teda esikohale, nõudmata Teda kui elulist vajadust,
siis olen kui see isik, kelle stimulaator on tühjaks saamas.
Kui sa ei ühendu enda jõuallikaga..
Mõnikord toon isegi siia lambi ja energiaallika,
kuid ei ühenda neid kaht ära.
Seda märkamata püüan lampi põlema saada
ja ebaõnnestumisel mõtlen, et ehk on pirnis viga.
Vahetan pirni ära, kuid probleem ei lakka.
Mis on siis probleemiks? Ühenda süsteem pistikupesaga.
Paljud inimesed töötavad kui ilma toiteta.
Mõned ei ühenda end ära, mistõttu nad ei õpi õigeid asju.
Suhe Jumalaga ei seisne nii palju reeglistiku täitmises.
Ma ei räägi siinkohal, et me ei vajaks distsipliini või juhiseid,
kuid usun, et paljud veedaksid Jumalaga rohkem aega,
kui nad ei peaks seejuures mõtlema kohustustele.
Mind ei huvita, mida sellel ajal teed.
Lihtsalt sule uks ja veeda Temaga aega.
Nuta, naera või laula, loe, hüppa, karju või maga,
kuid hakka võtma aega Jumalaga.
Sa pead selle endale harjumuseks tegema.
Ma ei ole õnnelik või rahul, kui ma ei veeda Jumalaga aega.
Abielusuhted ei tööta, kui ma ei veeda Temaga aega.
Minu teenistus kukub läbi, kui ma ei veeda Jumalaga aega.
Selles punktis olen ärrituv, tüdinenud ja võidmiseta.
Kõik tundub raske, sest ma pingutan kõige tegemisega.
Kui ma vaid paneksin Jumala enda ajakavas esikohale,
siis kõik muu laabub iseenesest, sest Tema võitleb minu lahinguid.
Jumal palus mul midagi Tema jaoks teha.
Te ei pea seda tegema, sest see käis minu kohta isiklikult.
Jumal keelas mul küsida Tema käest küsida ühtki eset või asja
ning seda kuni ajani, mil Ta annab mulle selleks loa.
See periood kestis 6 kuud.
Ma ei taha sellega öelda, et Jumalalt asjade palumine on vale,
kuid mul oli tõsine probleem.
Ma tegutsesin tagurpidi, sest ei otsinud enne Tema kuningriiki
vaid hoopis sellega tulenevaid hüvesid.
Sa ei saa hüvesid, kui sul ei ole kuningriiki.
"Aga otsige esmalt Jumala riiki ja tema õigust,
siis seda kõike antakse teile pealegi!"
Taotle ja otsi Jumalat ning sellele järgnevad hüved.
Kuulake mind.
Sa oled Jumala laps ja kui Ta tahab kedagi õnnistada,
siis kindlasti oled sina selleks.
Jumalat ei huvita, kui palju meil võib olla,
sest tähtis on, et hoiaksime Tema esikohal.
Paljud ei suuda seda mõlemat teha.
Seda seetõttu, et hõivame end
Jumala poolt antud asjade eest hoolitsemisega,
mistõttu meil ei jätku aega, et hoida Tema me elus esikohal.
Võin teile südamerahuga öelda,
et praegu pole mul probleemi võtta aega Jumalaga,
sest lähen üsna vara magama, et saaksin tõusta varakult.
Mõnikord tõusen kl 2-3 hommikul
ning olen rõõmus, sest saan veeta aega Jumalaga.
See on nii hea aeg,
sest see paneb vundamendi paika ka kõige muu osas minu elus.
Ilma selle ajata pole sul kindlat alust.
Paljud küsivad, mida ma sellel ajal teen.
Erinevaid asju.
Näiteks loen Piiblit, mõni päev ma ei loe seda.
See ruum on kui minu pesa.
Minu ümber on raamatute kuhi.
Mulle meeldib kirjutada enda päevikusse kirju Jumalale.
Kirjutan erinevatest olukordadest, et lihtsalt Teda tänada.
Mõnikord kirjutan lihtsalt sündmusi.
Räägin seda seetõttu,
et mitmed teist ei tea, mida selle ajaga peale hakata.
Te ei pea tegema minu moodi, kuid tahan, et teaksite,
et teie olemine ei pea olema nii väljapeetud.
Kui sa pole hommiku inimene, siis võta selleks ajaks kasvõi lõuna.
Selle asemel, et klatšida, söö enda lõunat ja loe midagi.
Jaluta ja räägi Jumalaga.
Jumal, ma vajan Sind.
Me ei teagi, mil määral me Teda vajame.
Meeleheites tavatsesin palvetada,
kuni avastasin, et olen kogu aeg meeleheitel.
Ma olin meeleheitel ega isegi teadvustanud seda.
Arvasin, et kõik on kontrolli all, sest mul oli hea plaan paigas.
Tahtsin, et Jumal nendega nõustuks.
Olin nii hale segadusepundar.
Mu olukord meenutas Ilmutuse raamatus kirjeldatut.
Arvasin, et kõik on korras, kuid olin masenduses, pime ja paljas.
Kas kellelegi jõuab sõnum kohale?
Kas teate?
Paljud on väga innukad
ja otsustavad koheselt hakata Jumalaga aega veetma.
Mõned jäävad sellel ajal magama ning mõned ei leia endale tegevust.
Võib-olla pead just sellel ajal mitu korda tualetis käima.
Tagatipuks hakkab ka telefon helisema.
Just sellel ajal tuleb meelde kõik muu, mis muidu ei meenu mitte kuidagi.
Kas mul on õigus?
Kuulake hoolikalt, sest ema hakkab midagi rääkima.
Ütle lihtsalt Vaenlasele: "Kurat, ma ei anna alla.
Mind ei huvita, kui kaua mul läheb selle harjumuse arendamiseks.
Jumal saab olema minu ajas esikohal.
Mul peab olema Jumalaga kasvõi 30 sekundit,
vastupidiselt ma ei julge isegi majast lahkuda.
Minu jaoks on see tark teguviis.
Ütle vähemalt:
"Jumal, aita mind. Hoia mind täna elus."
Aga mul on ju nii kiire!
Järgmisel hommikul räägime takistustest,
mis tekivad selle harjumuse arendamisel.
Ma ei ole oma jutlusega alustanudki.
Kust ma peaksin ometi alustama?
Vaadake veelkord Psalm 27.
"Ühte ma olen palunud Issandalt; seda ma üksnes nõuan."
Kui saan Jumalalt seda üht asja paluda järgnevate kuude jooksul,
siis taas paludes mingit asja, tean, et vajan üksnes Teda.
Kui hakkan midagi paluma, siis mu suust ei taha sõnad välja tulla.
Ma lihtsalt nõustun Jumalaga.
Seejärel märkasin, et Jumal hakkas selle aja vältel
andma mulle minu südame igatsusi, mida ei osanud sõnadessegi panna.
Psalm 37:4: "Olgu sul rõõm Issandast;
siis ta annab sulle, mida su süda kutsub!"
"Ühte ma olen palunud Issandalt; seda ma üksnes nõuan,
et ma saaksin asuda Issanda kojas kogu oma eluaja ning tähele panna
Issanda leebust ja mõtiskleda tema templis.
Sest ta peidab mind oma majasse kurjal ajal,
ta peab mind salajas oma telgi pelgupaigas,
ta tõstab mu üles kaljule.
Nüüd kerkib mu pea üle mu vaenlaste, kes mu ümber on,
ja ma tahan tema telgis ohverdada hõiskamisohvreid.."
Millal see kõik saab juhtuma?
Siis, kui see Üks on tähtsam kui kõik muu,
et ma võiksin Tema ligiolu tähele panna.
Mooseski teadis Jumala ligiolu tähtsust.
Ta küsis Jumalalt: "Kellele ma hakkan rääkima?"
Jumal lubas olla tema kõrval, kuid Mooses palus,
et kui Jumal ei tule, siis Ta ei saadaks ka teda.
Ma ei taha siia tulla, kui Jumal ei tule minuga.
Ma ei taha silmitsi seista selle vastutusega.
Kallid, meie elus peab Jumal olema esiplaanil.
Sa ei pea teadma Jumalast vaid tundma Teda lähedaselt.
Sa pead oma usku värskendama veetes aega Jumala endaga.
Vahet pole, mida sinu ema, vanaema, abikaasa või jutlustaja teab.
Mida sina ise tead?
"Kes Kõigekõrgema kaitse all elab ja alati Kõigeväelise varju all viibib.."
Viibima tähendab püsima mitte pühapäeviti külastama.
"Kes Kõigekõrgema kaitse all elab ja alati Kõigeväelise varju all viibib,
(jääb kindlaks ja kõikumatuks ning kuri ei saa temale vastu)."
Kõlab vaimse sõjapidamisena.
Ma veedan aega Temaga ja Ta võitleb minu eest.
Kas pole mitte tore?
Sama toimib, kui ma ei saa purki lahti ning viin selle Dave'ile.
Pole probleemi.
Ta saab hakkama.
Lihtsalt veeda Jumalaga aega ning armasta Teda.
Ma ei räägi, et sul ei teki raskusi,
kuid ära lase sellel end kaasa kiskuda.
Üks on kindel, et Jumal suudab seda lahendada.
Avame Psalm 31:21.
"Sa varjad neid oma palge varju all meeste õeluse eest;
sa peidad nad ulualla tigedate keelte riiu eest."
See tähendab, et kui veedad Jumlalaga aega,
isegi teiste kurjad sõnad ei suuda sind mõjutada.
Jumal kaitseb sind nende mürgiste sõnade eest.
Püsima ei jää mitte ükski minu vastu suunatud kurjus
ega ükski mürgine sõna ei saa minus kandepinda.
Hüüdke Jumalale!
Kuulake mind veel veidi.
Miks on mõned inimesed Jumalale lähemal kui teised?
Ilmselge, et mõned on lähemal.
Nad on kergelt tuntavad.
Nad räägivad Jumalast, nagu nad tunneksid Teda.
Justkui neil oleks lähedane suhe Temaga.
Nad räägivad Temast kui enda sõbrast.
Miks vaid vähesed? Kas Jumalal on lemmikud?
Kas Ta teeb vahet isikute vahel?
Jumala Sõna ja kogemus õpetab meile, et mitte Jumal,
vaid me määrame meie suhte sügavuse Temaga.
Mõtleme hetkeks Jeesusele.
70 jüngrit saadeti teenima, jutlustama ning deemoneid välja ajama.
70 jüngrit.
Jeesus valis neist 12, kes olid Talle lähedased.
Kolm nendest: Peetrus, Jaakobus ja Johannes
võeti teatud eriolukordadesse.
Ehk olid nad usaldusväärsemad, tasakaalukamad või küpsemad.
Nendest kolmestki oli vaid üks - Johannes.
Kas kõik inimesed siin ruumis
on Jumalale nii lähedal, kui nad tahaksid olla?
Ma ütlesin, et see sõnum ei meeldi teile.
Just praegusel hetkel, iga vaataja siin ja ekraani taga.
Ehk sa ei tea midagi lähedasest suhtest Kristusega.
See on täiesti võimalik.
Minu elus oli aeg,
kus ma ei teadnud, et see on isegi võimalik.
Kui sa ei tea, et see on võimalik, siis tahan sulle vastupidist teatada.
Praeguseks hetkeks sa ei saa olla ükskõikne.
Kui teame, mida Piibel ütleb,
siis tahan küsida igalt vaatajalt, vaadaku ta siin või teleri vahendusel:
kas sa oled Jumalaga nii lähedane, kui sa tahaksid olla?
Las ma ütlen teile midagi.
Üks suurimaid probleeme meie ühiskonnas on isikud,
kes ei taha võtta vastutust.
Peame võtma vastutuse meie suhte osas Jumalaga.
Ta ei tee vahet isikutel.
Jumala tõotused on kõigile, kes iganes neid tahavad.
Sinu ette on pandud elu ja surm.
Vali elu, et sina ja su järglased võiksid elada.
Räägin veel paarist punktist ning siis lõpetan tänaseks.
Me teame lugu Maarjast ja Martast.
Jeesus külastas neid
ja Maarja istus koheselt Tema jalgade ette.
Marta jätkas töö tegemist.
Marta ärritus Maarja peale.
Kas ma pean kogu töö ise tegema?
"Marta, Marta, sa muretsed ja vaevad ennast paljude asjadega,
kuid Maarja on valinud selle Ühe, mis on kõige vajalikum ja olulisem.
Tööks ja ülistuseks on oma aeg.
Peame homme rääkima prioriteetidest ja tasakaalust.
Organiseerime ümber meie tähtsusnimekirja.
Ei mingit süütunnet, sest sead asjad tähtsuse järjekorda.
Pead vabanema mõnest asjast, mis ei kanna endaga mingit vilja.
Lihtsa inventuuri järel avastad, et sul on Jumala jaoks küllalt aega.
Paljud teevad innukalt tegevusi, mille eesmärkigi nad ei tea.
See ei meeldi teile ning tekitab vaid masendust.
Lõpeta selle tegemine.
Mõelge järgnevale.
Näeme Piiblis erinevaid läheduse tasandeid.
70 isikust 20, 20 isikust 3 ja 3 isikust 1.
Näeme seda sama korduvat, kui Mooses läks Siinai mäele.
Jumal ütles talle: "Mine rahva juurde, pühitse neid.."
"..kolmandal päeval astub Issand kogu rahva silma ees alla Siinai mäele.."
"Hoiduge mäele üles minemast ja selle jalamit puudutamast.
Igaühte, kes mäge puudutab, karistatakse surmaga!"
Kõik inimesed võisid tulla vaid mäe jalamile
ega võinud isegi mäge puudutada, sest Jumala ligiolu on püha.
Rahvas oli veel liiga ebaküps,
et puudutamisel oleks Jumala ligiolu neid tapnud.
Suur tänu, et oleme Kristuse vere tõttu Talle lähedal.
Sa ei sure, kui sa ei veeda Jumalaga aega,
kuid sul ei ole lähedast suhet, millele sul on antud ligipääs.
Isegi kui sa ei tee seda,
millest räägin, olen kindel, et võid ikka Taevasse saada.
Kui usud, et Jeesus on su Päästja
ning usud Jumala armu ja et Ta suri sinu pattude eest,
siis ma usun, et sa lähed siiski Taevassse.
See ei tähenda, et võid elada patust elu
ning välja mõelda erinevaid vabandusi.
Ehk oled korralik kodanik, kes ei röövi panku, varasta ega tapa,
kuid keeldud omamast lähedast suhet Jumalaga.
Sel juhul kohtume Taevas,
kuid sinu teekond sinna saab olema väga raske.
Väga kurvastav teekond.
Seejuures kaotad oma elus suure osa Jumala plaanist.
Ta ei saa anda väge väikelastele.
Sa ei armastaks sinu 3-aastast, kui annaksid talle oma auto võtmed.
Jumala armastus pole lõppenud.
Ta ei anna meile hunniku asju,
kui meil pole piisavalt küpsust, et sellega tegeleda.
Jumal ei hoidnud neid inimesi mäest eemal,
kuna Ta armastas neid vähem ja Moosest rohkem,
vaid Ta ei tahtnud, et nad sureksid.
Miks nad ei võinud tulla lähemale?
Kui loed edasi paar peatükki, siis olid nemad need isikud,
kes pärast Moosese lahkumist hakkasid kuldvasikat kummardama.
Rahva hulgast lasi Jumal 75 isikul minna mäe jalamist kõrgemale.
70 isikut, kellest kolme nimed mainiti lisaks veel Mooses ja Joosua.
Nad võisid minna kõrgemale ning näha Jumala väe avaldusi.
Sellest 70-liikmelisest grupist
valis Jumal välja Moosese, kes võis tulla mäe tippu.
Tahan küsida, kas siin on keegi, kes tahab minna mäe tippu?
Sa võid ka mäe jalamil seigelda.
Pole küll väga põnev.
Võid kummardada kuldvasikat, mida teevad tänapäeval üsna paljud.
Võib-olla tahad juhtunust veidi rohkem osa saada.
Sel juhul saad olla osa 70-st, kes nägid Jumala väe avaldusi.
Mul pole aega kõiki neid kirjakohti lugeda.
Väeavalduste nägemine võis olla märkimisväärne kogemus.
Nad rääkisid, et Jumal seisis kui safiiride peal.
Mõningatele piisab sellestki.
Peatun siia vist pikemaks ajaks.
Miks peaks üldse kaugemale minema?
Jumal laskus sellele mäele ja Mooses astus sellesse pilve
ning sai Jumalaga rääkida just nagu räägitakse sõbraga.
Kes tahab minna mäe tippu?
Pea meeles, et meist sõltub meie suhte sügavus Temaga.
Mida lähedasemad oleme Temaga, seda rahuldustpakkuvam on meie elu.
Täna pakun sulle CD-paketti, mille üle olen isiklikult väga põnevil.
"Las Jumal võitleb sinu eest" (ingl "Let God Fight Your Battles").
Kui oled tüdinenud võitlemisest, tundes, et sa ei võida kunagi,
ehk pead lõpetama kontrollimise ning laskma Jumalal olla Jumal.
Usun, et paljud teist peaksid sellest õpetusest osa saama.
Võib-olla tead kedagi, kes vajaks neid rohkem kui sina,
mistõttu oleks see ka väga hea kingitus.
Usun, et tunned sellest õpetusest rõõmu.
Lase Jumalal võidelda enda lahinguid.
Õpi tundma, kuidas lähedane suhe Jumalaga
toob püsiva võidu igasse sinu eluolukorda.
Avasta see Joyce'i õpetussarjas "Let God Fight Your Battles".
Tellimisinfo aadressil www.joycemeyer.com
Kas tead, kui väärtuslik sa oled?
Avasta, kui palju Jumal just Sind armastab.
Avasta, milline aare sa oled.
Üritus toimus 2013. aastal.
Vaata, kuidas saad õnnistada ligimest...
teises maailma otsas!
Ole kursis, mida on tegemas organisatsioon Hand of Hope.
Tõlge: Mailis Mägi
Nähtud saade valmis tänu J. Meyer'i sõprade-partnerite toele.